Weiterleitung einer Eingabe
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9264 AD217 Arsinoite

Αὐρηλίῳ Διονυσίῳ στρατηγῷ Ἀρσινοίτου Ἡρακλείδου μερίδος παρὰ Μάρκου Αὐρηλίου Ἰουλίου Πτολεμαίου σησκουπλικιαρίου ἴλης Ἀντωνινιανῆς Γαλικῆς τούρμης Ἀτιλλιανοῦ διὰ Αὐρηλίου Λογγίνου τοῦ καὶ [...][...]ας προχρηματίζοντος ἀπὸ κώμης Καρανίδος φροντιστοῦ. οὗ παρεκόμισα ἀπὸ διαλογῆς δημοσιώσεως χρηματισμοῦ[^a1] τὸ ἀντίγραφον ὑπόκειται· καὶ ἀξιῶ ἐπιστεῖλαί σε ἑνὶ τῶν περὶ σε ὑπηρετῶν, ὅπως μεταδοθῇ Αὐρηλίοις Λογγίνῳ [...] κληρονόμοις Λογγινίας τῆς καὶ Θερμουθαρίου τῆς διὰ τοῦ διαστολικοῦ[^a2] ἐνγεγραμμένης ἐν[...][...] ἔστι δέ· Αὐρήλιος Ἀπολλώνιος ὁ ἱερεὺς καὶ ἀρχιδικαστὴς στρατηγῷ τοῦ[^a3] Ἀρσινοίτου Ἡρακλείδου μερίδος. τοῦ δεδομένου ὑπομνήματος ἀντίγραφον μεταδοθήτω ὡς ὑπόκειται. ἔτους κε Μάρκου Αὐρηλίου Σεουήρου Ἀντωνίνου Καίσαρος τοῦ κυρίου Μεχεὶρ κβ. Αὐρήλιος [...] Ἁρποκρατίωνος σεσημείωμαι Μεχεὶρ κβ. γραφὴ καταλογείου[^a4] [...] Αὐρηλίῳ Ἀπολλωνίῳ τῷ πρὸς τῷ μέρει τοῦ τῆς πόλεως γυμνασίου ἱερεῖ ἀρχιδικαστῇ καὶ πρὸς τῇ ἐπιμελείᾳ τῶν χρηματιστῶν καὶ τῶν ἄλλων κριτηρίων παρὰ Μάρκου Αὐρηλίου Ἰουλίου Πτολεμαίου σησκουπλικιαρίου ἴλης Ἀντωνινιανῆς Γαλικῆς τούρμης Ἀτιλλιανοῦ. προσελήλυθα διὰ βιβλιδίων τῷ λαμπροτάτῳ ἡγεμόνι Οὐαλερίῳ Δάτῳ [...] τῆς συμβιωσάσης μοι γυναικὸς φωκαρίας Σεμπρωνίας Τασουχαρίου ἀναλωμάτων δημοσίων [...]σθαι ὑπὸ τῆς μητρὸς αὐτῆς Λογγινίας Θερμουθαρίου. οὐ μετʼ οὐ πολὺ δὲ τελευτησάσης τῆς παιδὸς [...] είλατο ἡ μήτηρ ἱκανῶς με παρακαλέσασα πεποιῆσθαι ἐκ τοῦ ἰδίου τὴν προχρείαν ποιης[...] παρά τε αὐτῆς τῆς μητρὸς καὶ τῶν ταύτης υἱῶν τῆς δὲ τελευτησάσης ἀδελφῶν Ἀσκληπιάδου καὶ [...] ὑπʼ[^a5] ἐμοῦ ἀργύριον, ἐπεὶ καὶ τὴν ἐπιβάλλουσαν αὐτῇ τῶν πατρῴων μερίδα αὐτοὶ εἰς ἑαυτοὺς μετήγαγον καὶ ἔτυχον ὑπογραφῆς οὕτως ἐχούσης· ἔτους κε Χοιὰκ λ εἴ τι δίκαιον ἔχεις, τούτῳ χρῆσθαι δύνασαι. κόλλημα ϙβ. ἅπερ [...][...] μεταλαβὼν ἑτέρῳ βιβλιδίῳ ἐπέδωκά σοι τῷ ἱερεῖ καὶ ἀρχιδικαστῇ διὰ τὴν στρατείαν μου οὐ δυνάμενος εἰς τοὺς τόπους ἀφικέσθαι [...] οἱ προκείμενοι, ἵνα δυνηθῶσιν ἀπαντῆσαι ἐπὶ τὴν δίκην καὶ ὑπέγραψάς μοι οὕτω· ἔτους κε Τῦβι λ. σαφής ἐστιν ἡ[^a6] τοῦ λαμπροτάτου ἡγεμόνος ὑπογραφή[^a7]. ἀπόδος. ἵνʼ οὖν μὴ ἀγνωσία ᾖ, εἰ αὐτοῖς [...][...][...]α προσῆλθον δ[...][...] ἐπιδίδωμι[^a8] καὶ ἀξιῶ συντάξαι γράψαι τῷ τῆς Ἡρακλείδου μερίδος τοῦ Ἀρσινοίτου στρατηγῷ μεταδοῦναι αὐτοῖς τοῦδε τοῦ ὑπομνήματος ἀντίγραφον, ἵνʼ εἰδῶσι τὰ προκίμενα καὶ ἂν μὲν[^a9] εὐγνωμονῶσι ὑπαντῶσι πρὸς τὴν ἀπόδοσιν, ὧν προέχρησα εἰς τὴν [...] δραχμῶν τετρακισχιλίων τὰς ἡσυχίας με ἄξοντα· εἰ δὲ μή, κατὰ τὴν δοθεῖσάν μοι ὑπὸ τοῦ λαμπροτάτου ἡγεμόνος ὑπογραφὴν διʼ ἧς καὶ σύ μοι ἔδωκας ὑπογραφῆς ἐδήλωσας[^a10] σαφῆ εἶναι χρησομενόν[^a11] με πρὸς αὐτοὺς η[...][...] ἐπὶ σοῦ[^a12] τοῦ ἱερέως καὶ ἀρχιδικαστοῦ ἢ ἐφʼ ὧν ἂν ἑτέρων δέῃ δικαστῶν, ᾧ ἔχω δικαίῳ καὶ[^a13] χρὴ αὐτοὺς μὴ ὑπαντήσαντας[^a14] πρὸς τὴν ἀπόδοσιν ἀφικέσθαι ἐπὶ τὴν ἐσομένην[^a15] μοι πρὸς αὐτοὺς κατάστασιν ἀρκουμένου μου τῇδε τῇ διαστολῇ μὴ ἐλαττουμένου[^a16] μου, ἐν οἷς ἄλλοις ἔχω[^a17] δικαίοις, καὶ περὶ ὧν[^a18] μοι ἰδίως ὀφείλει[^a19] ὁ εἷς τῶν προγεγραμμένων Ἀσκληπιάδης καὶ κ[...][...] ἔτους κε Μάρκου Αὐρηλίου Σεουήρου Ἀντωνίνου Εὐσεβοῦς Καίσαρος τοῦ κυρίου Μεχεὶρ κβ ἔτους κε Αὐτοκράτορος Καίσαρος Μάρικου Αὐρηλίου Σεουήρου Ἀντωνίνου Παρθικοῦ Μεγίστου Βρεταννικοῦ Μεγίστου Γερμανικοῦ Μεγίστου Εὐσεβοῦς Σεβαστοῦ Φαρμοῦθι ιβ.

[^a1: δημοσιώσεως χρηματισμοῦ | δ[...]]

[^a2: διαστολικοῦ | διαστολέωσ]

[^a3: στρατηγῷ τοῦ | τῆς τοῦ]

[^a4: καταλογείου | καταλοχισμῶν]

[^a5: ὑπʼ | ἐπʼ]

[^a6: σαφής ἐστιν ἡ | [...] ἀκολούθως τῇ]

[^a7: ὑπογραφή | ὑπογραφῇ]

[^a8: δ[...][...] ἐπιδίδωμι | δ[...][...]]

[^a9: καὶ ἂν μὲν | κω[...]εν]

[^a10: ἐδήλωσας | ἐδήλωσα]

[^a11: χρησομενόν | χρησ[...]μ[...]]

[^a12: σοῦ | om.]

[^a13: καὶ | om.]

[^a14: ὑπαντήσαντας | ὑπαντῆσαι]

[^a15: ἐσομένην | ἐχομένην]

[^a16: μὴ ἐλαττουμένου | [...]ου]

[^a17: ἔχω | ἔχει]

[^a18: περὶ ὧν | παριών]

[^a19: ὀφείλει | [...][...]ειλι]